REPUBLIKA HRVATSKA

OSNOVNA ŠKOLA STARI JANKOVCI

STARI JANKOVCI

Stari Jankovci, 17. prosinca 2024. godine

**OBRAZLOŽENJE 2. REBALANSA FINANCIJSKOG PLANA ZA 2024. GODINU I**

**PROJEKCIJA PLANA ZA 2025. I 2026. GODINU**

**Obrazloženje općeg dijela financijskog plana**

**– *Račun prihoda i rashoda***

**Prihodi**

Ukupni prihodi poslovanja za 2024. godinu, 2. rebalansom planirani su u iznosu od 1.578.287,97 eura te su izmijenjene skupine:

**Skupina 63 – Pomoći iz inozemstva i od subjekata unutar općeg proračuna**

636 - prihodi iz izvora *51 Ostale pomoći,* odnosno državnog proračuna, povećani su za potrebe plaće zaposlenika i prehrane učenika te iznose 1.469.478,28 eura.

**Skupina 66 – Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima**

661 – prihodi iz izvora *31 Vlastiti prihodi* planirani su u iznosu od 1.620,00 eura od prodaje proizvedene električne energije te najma dvorane.

663 – prihodi iz izvora *31 Vlastiti prihodi* planirani su u iznosu od 2.935,00 eura, a riječ je o donacijama od fizičkih osoba, neprofitnih organizacija i trgovačkih društava.

**Skupina 67 – Prihodi iz nadležnog proračuna i od HZZO-a temeljem ugovornih obveza**

671- prihodi iz izvora *48 Prihodi za posebne namjene* planirani su u iznosu od 104.254,69 eura, a namijenjeni su financiranju redovne djelatnosti škole, održavanju i obnovi nefinancijske imovine te financiranju pomoćnika u nastavi.

**Rashodi**

Ukupni rashodi za 2024. godinu, 2. rebalansom planirani su u iznosu od 1.547.652,97 eura, od čega rashodi poslovanja u iznosu od 1.493.441,75 eura te rashodi za nabavu nefinancijske imovine u iznosu od 54.211,22 eura. Povećani su rashodi na skupinama:

**Skupina 31-Rashodi za zaposlene**

Rashodi su planirani u iznosu od 1.191.277 eura, a tiču se plaća i ostalih rashoda za zaposlene. Rashodi za zaposlene financiraju se iz izvora *51 Ostale pomoći* odnosno iz državnog proračuna, dok se sredstva za plaću pomoćnika u nastavi financiraju iz izvora *51 Ostale pomoći* i *52 Pomoći EU*.

**Skupina 37-Naknade građanima i kućanstvima na temelju osiguranja i druge naknade**

Planirani su u iznosu od 8.090,00 eura, a odnose se na nabavu udžbenika, koji su financirani sredstvima državnog proračuna, izvor financiranja *51 Ostale pomoći*.

**Skupina 42-Rashodi za nabavu proizvedene dugotrajne imovine**

Rashodi su planirani u ukupnom iznosu od 54.211,22 eura. Planirana je nabava opreme i uredskog namještaja iz izvora *48 Prihodi za posebne namjene*, dok je ostatak povećanja nastao zbog primljenih donacija knjiga za školsku knjižnicu.

**Obrazloženje općeg dijela financijskog plana**

**– *Račun prihoda i rashoda – rashodi prema funkcijskoj klasifikaciji***

Ukupno planirani rashodi za 2025. godinu iznose 1.547.652,97 eura i namijenjeni su za osnovno obrazovanje (1.491.765,97 eura) te dodatne usluge u obrazovanju (55.887,00 eura), a odnose se na prehranu učenika.

**Obrazloženje općeg dijela financijskog plana**

***– Račun financiranja***

Na primicima i izdacima nije bilo promjena.

**Obrazloženje posebnog dijela financijskog plana**

Planirana financijska sredstva koristit će se za provedbu programa, projekata i aktivnosti:

**Program 1020 - Javne potrebe u školstvu**

-aktivnost A1020 02 –Pomoćnik u nastavi, nastavna godina 2023./2024., financira se iz izvora 51 Ostale pomoći i 52 Pomoći EU

**Program 1021 - Osnovnoškolsko obrazovanje**

-aktivnost A1021 01 – Odgojno obrazovno, administrativno i tehničko osoblje, materijalni troškovi koji su financirani iz izvora 48 Prihodi za posebne namjene-dec

-kapitalni projekt K1021 01 – Adaptacija i sanacija ustanova OŠ, rashodi za nabavu i dodatna ulaganja na nefinancijskoj imovini

**Program 1023 – Financiranje školstva izvan županijskog proračuna**

-aktivnost A1023 01 – Vlastiti prihodi-osnovno školstvo, rashodi za zaposlenike, provedbu aktivnosti projekta STEM, primljene donacije i sl., koje škola ostvaruje iz izvora 31 Vlastiti prihodi, 51 Ostale pomoći, 52 Pomoći EU, 61 Donacije, 81 Namjenski primici od zaduživanja.

**Program 1052 – Javne potrebe u odgojno-obrazovnom sustavu VSŽ**

-tekući projekt T1052 03 – Školska shema voća, povrća i mlijeka, koja je financirana iz izvora 52 Pomoći EU

-tekući projekt T1052 05 – Školska prehrana, koja je financirana iz izvora 51 Ostale pomoći

-aktivnost A1052 07 – Pomoćnik u nastavi 8., nastavna godina 2024./2025., a financira se iz izvora 51 Ostale pomoći i 52 Pomoći EU.

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Melita Begović, prof.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anđelko Lučić, prof.